pythainlp/thai-financial-dataset huggingface dataset:
6. โครงการในอนาคต

เป็นการลงทุนในเครื่องจักร การปรับปรุงเครื่องจักรที่มีอยู่แล้วให้มีขีดความสามารถสูงขึ้น
เพื่อเพิ่มขีดความสามารถในการแข่งขันและการผลิตสินค้าใหม่เพื่อรองรับความต้องการของตลาดที่มีแนวโน้มจะเพิ่มมากขึ้น
และการแข่งขันที่รุนแรงมากขึ้น รวมถึงรองรับนโยบายอนุรักษ์พลังงานและสิ่งแวดล้อมของรัฐ
การนำก๊าซธรรมชาติมาใช้แทนเชื้อเพลิงที่ใช้อยู่เดิม
เพื่อช่วยประหยัดพลังงานลดผลกระทบสิ่งแวดล้อมและลดค่าใช้จ่าย

หลังจากได้รับอนุมัติการเข้าทำรายการที่เกี่ยวโยงกันจากที่ประชุมผู้ถือหุ้น เมื่อปลายปี 2549 บริษัทฯ
ได้ทำสัญญารับความช่วยเหลือทางเทคนิคกับ บริษัท มิตซูบิชิ อลูมินั่ม จำกัด
ซึ่งเป็นผู้ถือหุ้นรายใหญ่ของบริษัทฯ เป็นครั้งที่ 2 ต่อเนื่องจาก 10 ปีที่ผ่านมา
เพื่อรับการถ่ายทอดความรู้ด้านเทคนิคในการพัฒนาประสิทธิภาพการผลิต และคุณภาพของผลิตภัณฑ์
รวมถึงการผลิตผลิตภัณฑ์ใหม่ ประกอบด้วยแผ่นอลูมิเนียมระบายความร้อนสำหรับอุตสาหกรรมรถยนต์,
แผ่นอลูมิเนียมชนิดใหม่สำหรับเครื่องปรับอากาศ และผลิตภัณฑ์อื่น ๆ อายุสัญญา 10 ปี
ถือเป็นโครงการเพิ่มปริมาณการผลิตและขยายผลิตภัณฑ์ใหม่ไปยังอุตสาหกรรมรถยนต์ที่มีแนวโน้มการเติบโตสูง
เชื่อว่าจะให้ผลตอบแทนที่ดีสามารถเพิ่มยอดขายและกำไรที่สูงขึ้นให้บริษัทได้ในอนาคต
โดยบริษัทสามารถเริ่มจำหน่ายผลิตภัณฑ์ใหม่ได้ในปี 2552
และผ่านการทดสอบ/ทดลองใช้จากลูกค้าจนเป็นที่ยอมรับแล้ว
ซึ่งคาดว่าจะสามารถจำหน่ายได้เพิ่มมากขึ้นตามลำดับภายในปี 2553 นี้

ส่วนโครงการสาธิต (ต้นแบบ) สำหรับเตาหลอมประสิทธิภาพสูงในอุตสาหกรรมอลูมิเนียม
ซึ่งเป็นโครงการระหว่างกรมโรงงานอุตสาหกรรม กระทรวงอุตสาหกรรม
กับองค์การพัฒนาพลังงานใหม่ และเทคโนโลยีอุตสาหกรรมแห่งประเทศญี่ปุ่น (NEDO)
เพื่อสนับสนุนให้มีการใช้พลังงานให้เป็นไปอย่างมีประสิทธิภาพ และปกป้องสิ่งแวดล้อม
ด้วยการริเริ่มนำเตาหลอมอุตสาหกรรมประสิทธิภาพสูงมาใช้
ซึ่งจะสามารถนำพลังงานความร้อนที่สูญเสีย (ปล่อยทิ้ง) กลับมาใช้ใหม่ได้
และดำเนินการเผยแพร่การนำเทคโนโลยีมาประยุกต์ใช้ให้แพร่หลาย ที่บริษัทฯ
ได้เข้าร่วมโครงการตั้งแต่กลางปี 2550 โดยใช้โรงงานของบริษัทฯ เป็นที่ตั้งโครงการนั้น
การติดตั้งเครื่องจักรในโครงการแล้วเสร็จสมบูรณ์ในเดือนกันยายน 2552 ได้มีพิธีเปิดโครงการฯ
และการสัมมนาเพื่อเผยแพร่เทคโนโลยี ครั้งที่ 1 ไปเมื่อ 28 ตุลาคม 2552
และสามารถลดการใช้พลังงานลงได้ 36.3% การปล่อยก๊าซคาร์บอนไดออกไซด์ลงได้ 33.9%
เท่ากับเป็นการช่วยลดการปล่อยก๊าซเรือนกระจกในประเทศไทย
เพื่อช่วยลดสภาวะโลกร้อนได้อีกทางหนึ่งด้วย โดยใช้เงินลงทุนไปแล้วประมาณ 16 ล้านบาท
4. การวิจัยและพัฒนา

ในช่วงปีที่ผ่านมาบริษัทได้คิดค้นพัฒนาผลิตภัณฑ์ใหม่ ๆ
ร่วมกับลูกค้าเพื่อขยายตลาดและสนองความต้องการของลูกค้าปัจจุบันและรายใหม่ ๆ ได้แก่
สินค้าในหมวดที่ใช้กับหม้อน้ำรถยนต์ (Radiator Finstocks) สินค้าอลูมิเนียมฟินสต๊อก
เพื่อเป็นส่วนประกอบสำหรับแอร์รถยนต์ (Condenser and Evaporator)
สินค้าอลูมิเนียมฟอยล์เพื่อทำภาชนะบรรจุอาหาร (Containers Foils)
ผลิตภัณฑ์ส่วนประกอบโทรทัศน์

บริษัทฯ ได้มีการวิจัยทำตลาดใหม่ พัฒนาผลิตภัณฑ์ Alloy ใหม่ ๆ
เพื่อสนองความต้องการของลูกค้าหมวดใหม่ ๆ จนกระทั่งได้มีการซื้อขายเป็นที่ยอมรับ
และคาดว่าจะมีปริมาณการสั่งซื้อมากขึ้นในปีต่อไป

บริษัทฯ ยังมีโครงการจะพัฒนาวิจัยผลิตภัณฑ์ใหม่ ๆ เพื่อเพิ่มช่องทางการตลาด
และเป็นการเพิ่มยอดขายให้มากขึ้นอีกหลายโครงการอย่างไม่หยุดยั้ง
ส่วนที่ 1

ข้อมูลสรุป (Executive summary)

บริษัท วโรปกรณ์ จำกัด (มหาชน) เริ่มประกอบธุรกิจอุตสาหกรรมอลูมิเนียม เมื่อปี พ.ศ. 2522
จดทะเบียนแปรสภาพเป็นบริษัทมหาชนจำกัด เมื่อวันที่ 26 มกราคม 2537 บริษัทในกลุ่ม
Mitsubishi ได้เข้าถือหุ้นรวมกันคิดเป็น 20% ของทุนจดทะเบียนเมื่อปลายปี 2538
ปัจจุบันมีทุนจดทะเบียน 500,000,000 บาท แบ่งเป็นหุ้นสามัญ 100,000,000 หุ้น ทุนชำระแล้ว
452,804,105 บาท แบ่งเป็นหุ้นสามัญ 90,560,821 หุ้น มูลค่าหุ้นละ 5 บาท

ลักษณะการประกอบธุรกิจของบริษัทจะดำเนินการในส่วนงานธุรกิจเดียว คือ
ผลิตและจัดจำหน่ายอลูมิเนียมกึ่งสำเร็จรูป โดยจะนำเข้าอลูมิเนียมแท่ง (อินกอท)
มาแปรรูปเป็นผลิตภัณฑ์อลูมิเนียมม้วนหรือแผ่นชนิดต่าง ๆ
เพื่อจำหน่ายเป็นวัตถุดิบกึ่งสำเร็จรูปและสำเร็จรูป (Semi Finished & Finished Product)
ให้กับผู้ผลิตอื่น ซึ่งจะนำไปผลิตเป็นสินค้า หรือเป็นส่วนประกอบในการผลิตสินค้าประเภทอื่น ๆ ต่อไป
โดยบริษัทไม่มีบริษัทใหญ่ บริษัทย่อย และบริษัทร่วม
ปัจจุบันนับว่าบริษัทเป็นผู้ผลิตสินค้าอลูมิเนียมที่ได้รับการยอมรับของลูกค้าอย่างกว้างขวาง
ลูกค้าส่วนใหญ่จะเป็นผู้ประกอบการที่อยู่ในสายการผลิตปลายทาง ประเภทโรงงานต่าง ๆ
ซึ่งมีทั้งลูกค้าภายในประเทศรวมถึงบริษัทต่างชาติที่ตั้งโรงงานอยู่ในประเทศไทย
ซึ่งเป็นผู้ผลิตเพื่อการส่งออก (Export zone) และลูกค้าต่างประเทศโดยตรง ทั้งนี้
บริษัทมีช่องทางการจำหน่ายหลักๆ โดยพนักงานขาย ของบริษัทฯ เอง และผ่านผู้จัดจำหน่าย คือ
MALC Thai Co., Ltd.

บริษัทฯ เป็นผู้ผลิตผลิตภัณฑ์อลูมิเนียมม้วนแห่งแรกในประเทศไทยที่ได้การรับรอง ISO 9001 :
2008โดยปัจจุบันมีโรงงานที่ใช้ในการผลิตจำนวน 4 โรง อยู่ที่จังหวัดสมุทรปราการ
มีกำลังการผลิตโดยรวมประมาณ 1,800 ตัน/เดือน มีพนักงานและพนักงานของผู้รับจ้างเหมาทั้งหมด
307 คน บริษัทฯ
ได้มีการปรับปรุงเครื่องจักร-กระบวนการผลิตและได้นำก๊าซธรรมชาติมาใช้เป็นพลังงานทดแทนเชื้อเพลิงที่ใช้อยู่เดิม
ซึ่งสามารถลดผลกระทบสิ่งแวดล้อมและค่าใช้จ่ายได้อีกทางหนึ่ง

ในปี 2552 บริษัทมีรายได้จากการขายสินค้าทั้งสิ้น 1,442.97 ล้านบาท ลดลงจากปีก่อน 24.15%
มีการโอนกลับค่าเผื่อการลดลงของมูลค่าสินค้าคงเหลือ 54.77 ล้านบาท มีกำไรสุทธิทั้งสิ้น 61.97
ล้านบาท หรือเท่ากับ 0.68 บาทต่อหุ้น มีสินทรัพย์ 2,084.08 ล้านบาท มีทรัพย์สินหมุนเวียน
889.66 ล้านบาท สินทรัพย์ถาวร 1,172.02 ล้านบาท หนี้สินหมุนเวียน 769.67 ล้านบาท
ส่วนของผู้ถือหุ้น 1,231.75 ล้านบาท สำหรับอัตราส่วนทางการเงินยังอยู่ในเกณฑ์ที่ใช้ได้
โดยมีอัตราส่วนสภาพคล่องอยู่ที่ 1.16 อัตราส่วนหนี้สินต่อส่วนของผู้ถือหุ้นอยู่ที่ 0.69 มูลค่าทางบัญชี
ณ สิ้นปี 2552 อยู่ที่ 13.60 บาท ต่อหุ้น

ส่วนผลิตผลิตภัณฑ์ใหม่ที่ได้รับการถ่ายทอดเทคนิคตามสัญญารับความช่วยเหลือทางเทคนิคจาก
Mitsubishi Aluminum Co., Ltd. สามารถเริ่มจำหน่ายผลิตภัณฑ์ใหม่ได้ในปี 2552
และผ่านการทดสอบ/ทดลองใช้จากลูกค้า จนเป็นที่ยอมรับแล้ว โดยมียอดขายเพิ่มขึ้นตามลำดับ

สำหรับในปี 2553 นี้ เชื่อว่าผลกระทบจากปัญหาการเมืองภายในประเทศ
การชะลอตัวของเศรษฐกิจไทยและเศรษฐกิจทั่วโลกจะยังคงมีอยู่ บริษัทฯ
ยังคงจำเป็นต้องปรับกลยุกต์ทางธุรกิจ
พร้อมกับเตรียมความพร้อมที่รองรับผลกระทบต่อเนื่องดังกล่าวทั้งในด้านการขาย การผลิต การเงิน
และการพัฒนาปรับปรุงระบบสนับสนุนต่าง ๆ และเชื่อมั่นว่าจะสามารถผ่านวิกฤตครั้งนี้ไปได้

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)
5.  ทรัพย์สินที่ใช้ในการประกอบธุรกิจ

(1) ลักษณะสำคัญของทรัพย์สินถาวรหลัก ๆ ที่บริษัทใช้ในการประกอบธุรกิจ คือ
    บริษัทเป็นเจ้าของกรรมสิทธิ์ที่ดินรวม 6 โฉนด (ติดต่อกัน) รวมเนื้อที่ 34 ไร่ 2 งาน 47
    ตารางวา ตั้งอยู่บริเวณ ถนนสุขุมวิท กิโลเมตรที่ 41.5 ตำบลบางปูใหม่ อำเภอเมืองฯ
    จังหวัดสมุทรปราการ พร้อมอาคารโรงงาน 4 โรง อาคารสำนักงาน 2 หลัง
    เครื่องจักรและอุปกรณ์ที่สำคัญ เช่น เตาหลอม เครื่องหล่อ รีด อบ ตัด ดึง เคลือบ
    แผ่นอลูมิเนียม ฯลฯ
    ซึ่งทรัพย์สินดังกล่าวโดยเฉพาะเครื่องจักรที่สำคัญบริษัทต้องปรับปรุงพัฒนาประสิทธิภาพเพื่อให้มีขีดความสามารถและความเพียงพอเหมาะสมต่อการใช้ประกอบธุรกิจของบริษัท
    ทั้งในสภาวะเศรษฐกิจปัจจุบันและอนาคต โดยมีมูลค่าและภาระดังนี้

+-----------------+----------------------------+----------------------+
| ประ             | มูลค่าสุทธิตามบัญชี              | ภาระผูกพัน             |
| เภท/ลักษณะทรัพย์สิน |                            |                      |
|                 | ณ 31 ธ.ค. 2552             | หน่วย : ล้านบาท        |
|                 |                            |                      |
|                 | หน่วย : ล้านบาท              |                      |
+-----------------+----------------------------+----------------------+
| ที่ดิน             | 40.31                      | ติดจำนองมูลค่า 295.44   |
+-----------------+----------------------------+----------------------+
| อาคาร           | 49.50                      |                      |
+-----------------+----------------------------+----------------------+
| เครื่องจักร-อุปกรณ์  | 1,061.13*                  | ติดจำนองมูลค่า 826.56   |
+-----------------+----------------------------+----------------------+

หมายเหตุ * ไม่รวมงานระหว่างก่อสร้างอีก 11.76 ล้านบาท

(2) บริษัทไม่ได้ประกอบธุรกิจพัฒนาอสังหาริมทรัพย์

(3) บริษัทไม่มีบริษัทย่อย และบริษัทร่วม จึงไม่มีนโยบายการลงทุนในบริษัทย่อย และบริษัทร่วม
ส่วนที่ 2

บริษัทที่ออกหลักทรัพย์

ชื่อบริษัท : บริษัท ยัวซ่าแบตเตอรี่ ประเทศไทย จำกัด (มหาชน)

เลขที่ทะเบียนบริษัท : บมจ.514

  ประกอบธุรกิจ : ผลิต, รับจ้างผลิตและจำหน่ายแบตเตอรี่รถยนต์ แบตเตอรี่รถจักรยานยนต์
  และแบตเตอรี่สำรองไฟ เพื่อจำหน่ายภายในประเทศ และส่งออกไปตลาดต่างประเทศ
  ทั้งยังมีการนำเข้า และจำหน่ายระบบไฟฟ้าสำรอง เพื่อจำหน่ายภายในประเทศอีกด้วย

ที่ตั้งสำนักงานใหญ่ : ชั้น 3 อาคารมนูธรรมแมนชั่น เลขที่ 33 ซอยสุขุมวิท 51 ถนนสุขุมวิท

แขวงคลองตันเหนือ เขตวัฒนา กรุงเทพฯ 10110

โทรศัพท์ : 0-2258-0545-9

โทรสาร : 0-2259-0201

ที่ตั้งโรงงานแห่งที่ 1 : 164 ซอยเมฆฟ้าอำนวยโชค ตำบลท้ายบ้าน

อำเภอเมือง จังหวัดสมุทรปราการ 10280

โทรศัพท์ : 0-2389-3411-2

โทรสาร : 0-2389-4377

ที่ตั้งโรงงานแห่งที่ 2 : นิคมอุตสาหกรรมเกตเวย์ เลขที่ 111 หมู่ 9 ตำบลหัวสำโรง

อำเภอแปลงยาว จังหวัดฉะเชิงเทรา 24190

โทรศัพท์ : 038-575528-32

โทรสาร : 038-575533

Homepage: www.yuasathai.com
ส่วนที่ 3

การรับรองความถูกต้องของข้อมูล

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดในสายงานบัญชี

ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี
และควบคุมดูแลให้มีการปฏิบัติตามระบบดังกล่าว
และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 27 กุมภาพันธ์ 2547
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ ร.ต.ท.ชาญ มนูธรรม เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ ร.ต.ท.ชาญ มนูธรรม กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

  1. ร.ต.ท.ชาญ มนูธรรม ประธานกรรมการ ...........................……..

  2. นายโคอิชิ อูเอด้า กรรมการ ......................................

  3. นายโนบูโอะ นากายามา กรรมการ ......................................

  4. นางวราภรณ์ เจริญวงษ์ ผู้จัดการฝ่ายบัญชีและการเงิน
  ......................................

ผู้รับมอบอำนาจ

  1. ร.ต.ท.ชาญ มนูธรรม ประธานกรรมการ ...........................….

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ ร.ต.ท.ชาญ มนูธรรม เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ ร.ต.ท.ชาญ มนูธรรม กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

ชื่อ ตำแหน่ง ลายมือชื่อ

  1. พันเอกพรจักร มนูธรรม กรรมการ ......................................

  2. นายคาน อากิยามะ กรรมการ ......................................

  3. ดร.สมชาย ภคภาสน์วิวัฒน์ กรรมการอิสระ
  ......................................

  4. รศ.เกศินี วิฑูรชาติ กรรมการอิสระ ......................................

ผู้รับมอบอำนาจ

  1. ร.ต.ท.ชาญ มนูธรรม ประธานกรรมการ ....................………....….
6.  โครงการดำเนินงานในอนาคต

บริษัทฯมีโครงการก่อสร้างโรงงานแห่งใหม่ที่นิคมอุตสาหกรรมเกตเวย์เพื่อรองรับปริมาณความต้องการแบตเตอรี่ในตลาด
ซึ่งปัจจุบันบริษัทฯไม่สามารถผลิตแบตเตอรี่ได้เพียงพอกับการขาย
โรงงานแห่งใหม่จะเพิ่มศักยภาพให้บริษัทในด้านการผลิตให้สม่ำเสมอโดยบริษัทฯจะทยอยย้ายการผลิตจากโรงงานเดิมไปยังโรงงานใหม่
ในปี 2545 โรงงานเดิมมีกำลังการผลิตแบตเตอรี่ได้ 840,000 ลูกต่อปีสำหรับรถยนต์ และ 2.4
ล้านลูกต่อปีสำหรับรถจักรยานยนต์ สำหรับโรงงานแห่งใหม่มีรายละเอียดการดำเนินการดังนี้

-   ระยะที่1 (2546) ใช้เงินลงทุนประมาณ 510 ล้านบาท โดยเป็นค่าก่อสร้างประมาณ 220
    ล้านบาท ค่าเครื่องจักรประมาณ 270 ล้านบาทและค่าใช้จ่ายอื่นๆ ประมาณ 20 ล้านบาท
    โดยจะสามารถผลิตได้ 400,000 ลูกต่อปีสำหรับรถยนต์ และ 700,000
    ลูกต่อปีสำหรับรถจักรยานยนต์

-   ระยะที่2 (2549) ใช้เงินลงทุนประมาณ 278 ล้านบาท โดยเป็นค่าเครื่องจักรประมาณ 266
    ล้านบาทและค่าใช้จ่ายอื่นๆประมาณ 12 ล้านบาท สามารถผลิตได้ 780,000
    ลูกต่อปีสำหรับรถยนต์ และ 880,000 ลูกต่อปีสำหรับรถจักรยานยนต์

-   ระยะที่3 (2552) ใช้เงินลงทุนประมาณ 354 ล้านบาท โดยเป็นค่าก่อสร้างประมาณ 50
    ล้านบาท ค่าเครื่องจักรประมาณ 291 ล้านบาทและค่าใช้จ่ายอื่นๆประมาณ 13
    ล้านบาทสามารถผลิตได้ 2.4 ล้านลูกต่อปีสำหรับรถยนต์ และ 5.18
    ล้านลูกต่อปีสำหรับรถจักรยานยนต์

ในปี 2546 โรงงานแห่งใหม่ระยะที่ 1 ได้ดำเนินการผลิตแล้ว
โดยสามารผลิตแบตเตอรี่รถยนต์ได้ประมาณร้อยละ 51.32 ของเป้าหมาย
เอกสารแนบ 3 อื่น

รายงานจากคณะกรรมการอิสระ

สำหรับปีการเงิน 2546 คณะกรรมการอิสระได้มีการสอบทานงบการเงินประจำไตรมาสและประจำปี
โดยเน้นการปฏิบัติตามมาตรฐานการบัญชี
และการเปิดเผยข้อมูลในงบการเงินอย่างเพียงพอเพื่อให้เป็นประโยชน์กับผู้ถือหุ้นและผู้ใช้งบการเงินอื่นๆ

นอกจากนี้คณะกรรมการอิสระได้พิจารณาการปฏิบัติตามข้อบังคับของตลาดหลักทรัพย์แห่งประเทศไทย
และกฎหมายที่เกี่ยวข้อง
สำหรับระบบการควบคุมภายในของบริษัทจากการประเมินผลพบว่าบริษัทมีระบบการควบคุมภายในโดยรวมที่เหมาะสมกับสภาพธุรกิจและไม่พบจุดอ่อนที่เป็นสาระสำคัญ
เว้นแต่มีข้อบกพร่องในระบบคอมพิวเตอร์ยังไม่สามารถเชื่อมโยงระบบงานที่เกี่ยวข้องทั้งหมดเข้าด้วยกัน
ส่งผลให้ปฏิบัติงานซ้ำซ้อนและไม่มีประสิทธิภาพ
ซี่งบริษัทฯได้ดำเนินการแก้ไขโดยการแต่งตั้งคณะทำงานขึ้นมาเพื่อทำการศึกษาและพัฒนาระบบงาน
และอยู่ในระหว่างดำเนินการตามแผนงาน
ซึ่งคณะกรรมการและฝ่ายจัดการของบริษัทฯจะได้ติดตามอย่างใกล้ชิดเพื่อแก้ปัญหาให้เสร็จสิ้นโดยเร่งด่วน
นอกจากนั้นแล้ว ไม่มีข้อสังเกตเกี่ยวกับการควบคุมภายใน ในการตรวจสอบบัญชีของบริษัทฯ
และบริษัทย่อย สำหรับปีสิ้นสุด วันที่ 31 ธันวาคม พ.ศ. 2546 ของผู้สอบบัญชี - บริษัท บัญชีกิจ
จำกัด

คณะกรรมการได้พิจารณารายการระหว่างกัน ซึ่งเปิดเผยอยู่ในรายงานประจำปี 2546
แล้วและเห็นว่ารายการที่เกิดขึ้นใช้ราคาตลาดที่เป็นธรรมและเป็นไปเพื่อผลประโยชน์ของบริษัทฯ

คณะกรรมการอิสระได้นำเสนอต่อที่ประชุมคณะกรรมการของบริษัท ยัวซ่าแบตเตอรี่ ประเทศไทย
จำกัด (มหาชน) เมื่อวันที่ 27 กุมภาพันธ์ 2547 ที่ผ่านมา
เพื่อขออนุมัติต่อที่ประชุมใหญ่สามัญผู้ถือหุ้นประจำปี 2547 ให้แต่งตั้งนางยงอยู่ กระแสสินธุวานนท์
ผู้สอบบัญชีรับอนุญาตเลขที่ 2517 หรือนางสุวนีย์ กิตติปัญญางาม ผู้สอบบัญชีรับอนุญาตเลขที่ 2899
แห่งบริษัท บัญชีกิจ จำกัด เป็นผู้สอบบัญชีของบริษัทประจำปี 2547 โดยกำหนดค่าตอบแทนในอัตรา
410,000 บาท

ในนามของคณะกรรมการอิสระ ในนามของคณะกรรมการอิสระ

(ดร.สมชาย ภคภาสน์วิวัฒน์) (รศ.เกศินี วิฑูรชาติ)

กรรมการอิสระ กรรมการอิสระ

11 กุมภาพันธ์ 2547 11 กุมภาพันธ์ 2547
[]

แบบแสดงรายการข้อมูลประจำปี

สิ้นสุดวันที่ 31 ธันวาคม 2546

บริษัท ยัวซ่าแบตเตอรี่ ประเทศไทย จำกัด (มหาชน)

สารบัญ

 หน้าที่

ส่วนที่ 1 ข้อมูลสรุป (Executive Summary) 3

ส่วนที่ 2 บริษัทที่ออกหลักทรัพย์ 4

1.  ปัจจัยความเสี่ยง 5

2.  ลักษณะการประกอบธุรกิจ 8

3.  การประกอบธุรกิจของแต่ละสายผลิตภัณฑ์ 11

4.  การวิจัยและพัฒนา 29

5.  ทรัพย์สินที่ใช้ในการประกอบธุรกิจ 30

6.  โครงการในอนาคต 33

7.  ข้อพิพาททางกฎหมาย 34

8.  โครงสร้างเงินทุน 35

9.  การจัดการ 37

10. การกำกับดูแลกิจการและการควบคุมภายใน 44

11. รายการระหว่างกัน 48

12. ฐานะการเงินและผลการดำเนินงาน 53

13. ข้อมูลอื่นที่เกี่ยวข้อง 59

ส่วนที่ 3 การรับรองความถูกต้องของข้อมูล 60

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมบริษัท 62

เอกสารแนบ 2 รายละเอียดเกี่ยวกับกรรมการของบริษัทย่อย 65

เอกสารแนบ 3 อื่นๆ 66

------------------------------------------------------
เอกสารแนบ 2 รายละเอียดเกี่ยวกับกรรมการของบริษัทย่อย

ข้อมูลการดำรงตำแหน่งของผู้บริหารและผู้มีอำนาจควบคุมในบริษัทและบริษัทย่อย

+-------------------------+----------------------+--------------------+
| ชื่อ                      | บ.ยัวซ่าแบตเตอรี่        | บ. ยัวซ่าเซลส์ แอนด์   |
|                         | ประเทศไทย จำกัด       | ดิสทริบิวชั่น จำกัด      |
|                         | (มหาชน)              |                    |
+-------------------------+----------------------+--------------------+
|   1. ร.ต.ท. ชาญ มนูธรรม  | X                    | XX                 |
|                         |                      |                    |
|   2. นาย โคอิชิ อูเอด้า     | /                    | //                 |
|                         |                      |                    |
|   3. พันเอกพรจักร มนูธรรม  | //                   | //                 |
|                         |                      |                    |
| 4. นาย คาน อากิยามะ      | //                   | //                 |
|                         |                      |                    |
| 5. นาย โนบูโอะ นากายามา  | //                   | //                 |
|                         |                      |                    |
| 6.  ดร. สมชาย           | ///                  |                    |
|     ภคภาสน์วิวัฒน์          |                      |                    |
|                         | ///                  |                    |
| 7.  รศ. เกศินี วิฑูรชาตินาย  |                      |                    |
|                         | *                    |                    |
| 8.  ศุภวัส พันธุ์วัฒน์         |                      |                    |
|                         | *                    |                    |
| 9.  นายอิซาโอะ ซากากูจิ    |                      |                    |
|                         | **                   |                    |
| 10. นางวราภรณ์ เจริญวงษ์   |                      |                    |
+-------------------------+----------------------+--------------------+

  X = ประธานกรรมการและประธานกรรมการบริหาร

  XX = กรรมการผู้จัดการ

  / = รองประธานกรรมการ

  // = กรรมการ

  /// = กรรมการอิสระ

  * = ผู้บริหาร

** = ผู้จัดการฝ่ายบัญชี
4.  การวิจัยและพัฒนา

บริษัท ยัวซ่า คอร์ปอเรชั่น ประเทศญี่ปุ่น ซึ่งเป็นบริษัทที่ร่วมทุนกับ บริษัท ยัวซ่าแบตเตอรี่
ประเทศไทย จำกัด (มหาชน) เป็นผู้ดำเนินการค้นคว้า วิจัย และพัฒนาทางเทคโนโลยีในการผลิต
และจะทำการถ่ายทอดเทคโนโลยีให้กับบริษัท ยัวซ่าแบตเตอรี่ ประเทศไทย จำกัด (มหาชน)
ตามสัญญาที่ตกลงกันไว้
นอกจากนี้บริษัทร่วมทุนยังได้จัดส่งเจ้าหน้าที่ผู้เชี่ยวชาญทางเทคนิคมาประจำในประเทศไทยเพื่อให้คำปรึกษาทางและให้การถ่ายทอดเทคโนโลยี
ที่ผ่านมาได้รับการสนับสนุนในการวิจัยและพัฒนาการผลิตแบตเตอรี่ชนิด MF
ที่มีส่วนผสมตะกั่วผสมแคลเซี่ยม
และแบตเตอรี่รถจักรยานยนต์มีกระบวนการผลิตเป็นแบบปิดผนึกอย่างพิเศษ (ชนิด YT)
ไม่ให้น้ำกรดรั่วไหลได้มีคุณสมบัติพิเศษที่สำคัญโดยเฉพาะในการติดตั้งใช้งานในทุกตำแหน่งในจักรยานยนต์ที่มีการเคลื่อนไหวของตัวรถอยู่ตลอดเวลา
ทั้งนี้บริษัทฯจะได้รับสูตรในการผลิตจากบริษัท ยัวซ่า คอร์ปอเรชั่น ประเทศญี่ปุ่น
และได้รับการแนะนำการผลิตแผ่นธาตุ แผ่นกั้น กระบวนการประกอบ
และคุณภาพของวัสดุที่ผลิตทั้งนี้บริษัทฯจ่ายค่าตอบแทนในรูปค่าสิทธิบัตร ในปี 2546
ที่ผ่านมามีรายจ่ายในส่วนค่าสิทธิบัตรเป็นเงินทั้งสิ้น 10.166 ล้านบาท

อย่างไรก็ตามทางบริษัทฯก็ได้มีการพัฒนาผลิตภัณฑ์ของบริษัทฯโดยเฉพาะ แบตเตอรี่ชนิด MF และ YT
ค่าใช้จ่ายส่วนใหญ่เป็นค่าวัสดุสิ้นเปลืองในการทดสอบทดลอง
เพื่อให้สอดคล้องกับการผลิตในโรงงานในประเทศไทย
ความต้องการของผู้บริโภคและการใช้งานจริง โดยในปี 2546
ที่ผ่านมามีรายจ่ายในส่วนการวิจัยและพัฒนาโดยบริษัท เองเป็นเงินทั้งสิ้น 0.62 ล้านบาท
โดยแบตเตอรี่ทั้งสองชนิดใหม่ของบริษัทฯมีคุณภาพสูงและใช้งานได้นานเมื่อเปรียบเทียบกับรายอื่นในตลาด
คาดว่าในอนาคต เมื่อมีการใช้งานมากขึ้นต้นทุนการผลิตจะต่ำลง
ส่วนที่ 1

ข้อมูลสรุป

(Executive Summary)

-   บริษัท ยัวซ่าแบตเตอรี่ ประเทศไทย จำกัด (มหาชน) (“บริษัทฯ”) หรือ Yuasa Battery
    (Thailand) Public Company Limited ประกอบธุรกิจหลัก ประเภทผลิต รับจ้างผลิต
    และจำหน่ายแบตเตอรี่รถยนต์ แบตเตอรี่จักรยานยนต์และ แบตเตอรี่สำรองระบบไฟ (Power
    Supply Battery) เพื่อจำหน่ายภายในประเทศ และส่งออกไปตลาดต่างประเทศทั้งยังมี
    การนำเข้าและจำหน่ายระบบไฟฟ้าสำรอง (Power Supply)
    เพื่อจำหน่ายภายในประเทศอีกด้วย

-   ณ วันปิดสมุดทะเบียนครั้งหลังสุดเมื่อวันที่ 1 เมษายน 2546 ผู้ถือหุ้นรายใหญ่ประกอบด้วย
    ตระกูลมนูธรรมและบริษัทในเครือถือหุ้นร้อยละ 36.62 บริษัท ยัวซ่า คอร์ปอเรชั่น
    ประเทศญี่ปุ่นถือหุ้นร้อยละ 35.61 บริษัท และ นายโคอิชิ อูเอด้า ถือหุ้นร้อยละ 2.28

-   บริษัทฯได้รับการยอมรับภายในประเทศถึงความเป็นผู้บุกเบิกตลาดแบตเตอรี่ตะกั่วกรดชนิด
    Maintenance Free สำหรับ รถยนต์และรถจักรยานยนต์
    ทั้งยังได้รับความไว้วางใจจากผู้ผลิตรถจักรยานยนต์ในประเทศทุกราย
    ให้มีการสั่งซื้อแบตเตอรี่ของบริษัทฯเพื่อไปติดตั้งในรถจักรยานยนต์ใหม่ครบทุกยี่ห้อ

-   ในการขายสินค้าของบริษัทฯ นั้น ตลาดทดแทน (Replacement Equipment Market)
    ภายในประเทศทางบริษัทฯจะจัดจำหน่ายผ่านบริษัท ยัวซ่าเซลส์ แอนด์ ดิสทริบิวชั่น จำกัด
    ซึ่งเป็นบริษัทลูกโดยบริษัทฯ ถือหุ้นอยู่ร้อยละ 99.99 และ
    การขายตลาดต่างประเทศที่อยู่นอกเหนืออาณาเขตประเทศ ไทย ลาว กัมพูชา พม่า
    การจัดจำหน่ายของบริษัทฯภายใต้เครื่องหมายการค้า "YUASA"
    บริษัทฯต้องได้รับความเห็นชอบจาก บริษัท ยัวซ่า คอร์ปอเรชั่น ประเทศญี่ปุ่น
    ("บริษัทร่วมทุน") โดยปกติบริษัทร่วมทุนจะช่วยหาตลาดส่งออกให้บริษัทฯในอีกทางหนึ่ง
    โดยบริษัทร่วมทุนอาจจะซื้อของทั้งจำนวนจากบริษัทฯหรือคิดเป็นค่านายหน้าในการขาย
    ถ้าเป็นการขายสินค้าภายในอาณาเขตของบริษัทฯหรือการจำหน่ายสินค้าภายใต้เครื่องหมายการค้าอื่นๆ
    นั้น ทางบริษัทฯสามารถจัดจำหน่ายได้โดยอิสระจากบริษัทฯ

-   ผลการดำเนินงานของบริษัทฯ ในช่วง 3 ปีที่ผ่านมา
    รายได้รวมของบริษัทฯมีการเติบโตอย่างต่อเนื่อง จาก 903.44 ล้านบาท ในปี 2544 เป็น
    1,014.84 ล้านบาท ในปี 2545 และ 1,020.97 ล้านบาท ในปี 2546 โดย
    เพิ่มขึ้นประมาณร้อยละ 2.82. จากปี 2545 ทั้งนี้ในปี 2546
    มีรายได้จากตลาดทดแทน,ตลาดส่งออก และตลาดรถใหม่ ซึ่งถือเป็นรายได้หลักโดยคิดเป็น
    ร้อยละ 41.58, 26.61 และ 23.66 ตามลำดับ และมีรายได้จากตลาดแบตเตอรี่สำรองไฟ
    ร้อยละ 6

-   ในปี 2546 บริษัทฯดำเนินการผลิต ณ โรงงานแห่งใหม่ (นิคมอุตสาหกรรมเกตเวย์)
    เป็นที่เรียบร้อยและทั้งนี้ในปี 2546 ที่ผ่านมาทำการผลิตแบตเตอรี่รถยนต์จำนวน 205,284 ลูก
    หรือเฉลี่ย 17,107 ลูกต่อเดือน ซึ่งคิดเป็นร้อยละ 57.02 ของกำลังการผลิต
7.  ข้อพิพาททางกฏหมาย

- ไม่มี -
8. โครงสร้างเงินทุน

1.  หลักทรัพย์ของบริษัทฯ

    8.1.1 ทุนจดทะเบียนและทุนที่เรียกชำระแล้วของ บริษัท ยัวซ่าแบตเตอรี่ ประเทศไทย จำกัด
    (มหาชน) ณ. วันที่ 31 ธันวาคม 2546 มีดังนี้

ทุนจดทะเบียน จำนวน 107,625,000 บาท

ทุนที่เรียกชำระแล้ว จำนวน 107,625,000 บาท

แบ่งเป็นหุ้นสามัญ จำนวน 21,525,000 หุ้น

มูลค่าที่ตราไว้หุ้นละ 5 บาท

ทั้งนี้ไม่มี

- ลักษณะของหุ้นประเภทอื่นของบริษัทฯ ที่มีสิทธิหรือเงื่อนไขแตกต่างจากหุ้นสามัญ

-
ลักษณะของโครงการออกและเสนอขายหุ้นหรือหลักทรัพย์แปลงสภาพให้กองทุนรวมเพื่อผู้ลงทุนซึ่งเป็นคนต่างด้าว
(Thai Trust Fund) หรือการออกตราสารแสดงสิทธิในผลตอบแทนที่เกิดจากหลักทรัพย์อ้างอิง
(NVDR) ที่มีหุ้นของบริษัทนั้นเป็นหลักทรัพย์อ้างอิงของบริษัทฯ

- ลักษณะของหลักทรัพย์อื่นที่ไม่ใช่หุ้นสามัญ เช่น หุ้นกู้ ตั๋วเงิน หลักทรัพย์แปลงสภาพ หรือตราสารหนี้
ของบริษัทฯ และ

- ข้อตกลงระหว่างกันของกลุ่มผู้ถือหุ้นรายใหญ่ (Shareholding Agreement)
ในเรื่องที่มีผลกระทบต่อการออกและเสนอขายหลักทรัพย์ หรือการบริหารงานของบริษัทฯ
โดยที่ข้อตกลงดังกล่าวมีบริษัทฯ ร่วมลงนามด้วย

8.2 ผู้ถือหุ้น

รายชื่อกลุ่มผู้ถือหุ้นสูงสุด 10 รายแรก พร้อมทั้งจำนวนหุ้นที่ถือและสัดส่วนการถือหุ้น ณ
วันปิดสมุดทะเบียนหุ้นครั้งหลังสุดเมื่อวันที่ 1 เมษายน 2546

กลุ่มผู้ถือหุ้น จำนวนหุ้นที่ถือ สัดส่วนการถือหุ้น

(หุ้น) ร้อยละ

1.  YUASA CORPORATION 7,664,018 35.61

2.  บริษัท นครหลวงกลการ จำกัด 4,075,794 18.94

3.  บริษัท ฟูยี เมอร์แคนไทล์ จำกัด 1,394,320 6.48

4.  กลุ่มมนูธรรม 1,251,040 5.75

5.  บริษัท เซนทรัลเอเยนซิ จำกัด 1,173,020 5.45

6.  บริษัท ไทยซันร็อค จำกัด 801,010 3.72

7.  นายโคอิชิ อูเอด้า 490,682 2.28

8.  น.ส.มาซามิ อาทิตย์เรืองศิริ 300,000 1.39

9.  บริษัท ไทยเอ็นวีดีอาร์ จำกัด 264,700 1.23

10. นายสุริพงษ์ ประเสริฐรุ่งเรือง 197,300 0.92

หมายเหตุ* ครอบครัวมนูธรรม เป็นผู้ถือหุ้นหลักของ บ.นครหลวงกลการเซอร์วิส จำกัด,
บ.เซนทรัลเอเยนซิ และ บ.ฟูยีเมอร์แคนไทล์ จำกัด

8.3 นโยบายการจ่ายเงินปันผล

บริษัทฯมีนโยบายจ่ายเงินปันผลไม่น้อยกว่าร้อยละ 40 ของกำไรหลังหักภาษีเงินได้นิติบุคคล,
สำรองตามกฎหมาย และสำรองอื่นๆ

บริษัทย่อยมีนโยบายการจ่ายเงินปันผลประมาณร้อยละ 60 ถึง 70
ของกำไรหลังหักภาษีเงินได้นิติบุคคล, สำรองตามกฎหมาย และสำรองอื่นๆ